VG og MMA-revyens liste for 2015: Her er UFC-sirkusets aller største stjerner!
Listen er satt opp av kommentator i MMA-Revyen , Torstein Sandaa-Johansen ( @torsteinsandaa på Twitter ). 2015 har kanskje vært det året der UFC i størst grad har beveget seg fra nisjemarkedet over til mainstreamen. Bak dette skiftet ligger det smart promotering og mye penger, men først og fremst store utøvere - skiftet vi har sett kan vi takke de store MMA-stjernene for. Denne listen er ikke nødvendigvis over de beste utøverne, men de som har «hele pakka» som gjør dem til store sterner og personligheter i kampsporten som er i ferd med å bli en verdensidrett. Her er UFCs ranking over de beste utøverne uansett vektklasse. Demetrious Johnson, som altså er rangert som den aller beste fighteren uansett vektklasse i UFC, er ikke en gang med på listen over de 12 beste her. «Mighty Mouse har vært fullstendig overlegen i buret, men den lille storheten genererer ikke den helt store interessen rundt kampene sine. Sist fluevekteren var i ajsjon var da han overkjørte John Dodson i september. Dette er vår liste over de største stjernene i UFC:Den polariserende, evigunge Vitor Belfort har en proffkarriere som strekker seg tilbake til UFC 12 i 1997. Likevel, snart 20 år etterpå, er Belfort et aktuelt navn i toppen av UFCs mellomvektdivisjon. På tross av etnesten ydmykende tap mot Chris Weidman i tittelkampen i juli og en påfølgende storm av meninger om hvordan «det var over for Belfort nå», kom han tilbake og knocket ut superveteranen Dan Henderson i november. Les også: Henderson fikk juling av Belfort Som den eneste UFC-utøveren med en seier over nåværende tittelholder Luke Rockhold er Belfort nok en gang med i diskusjonen om tittelkamp, og det i en alder av 38 med 36 proffkamper på det øverste nivået bak seg.Oppbyggingen ble over et år lang, og Conor McGregor virket å være personen som endelig fikk lokket frem litt følelser i José Aldo. De fløy verden rundt på medieturné, og Aldo ble etterhvert et ganske kjent navn, i stor grad takket være Conor McGregor. Han har alltid vært litt hindret av at han ikke snakker engelsk, men medieturneen virket til å gi han et talerør fansen lyttet til. Synd for Aldo at det som kunne blitt hans reise tilstjernetoppen endte i en 13 sekunders knockout...På tross av et tap på tampen av året har Paige VanZant etablert seg som en publikumsfavoritt i 2015. Med sin steinharde kampstil og modellutseende har hun danset seg inn i publikums hjerter, og fikk gjennom tøffheten sin kanskje enda flere fans etter tapet mot Rose Namajunas. Hun er ung, høyt rangert i divisjonen og har enormt med potensiale. Etterhvert som teknikkene og evnene hennes forbedres vil denne jentas popularitet bare øke. Les også: Gråtende UFC-yndling: – Jeg ble utklasset på alle områderPolske Joanna Jędrzejczyk har tatt UFCs stråvektdivisjon med storm i år . Tre tittelkamper og tre dominante opptredener, i kombinasjon med en sprudlende og sjarmerende personlighet, har gjort Joanna til en av de mest interessante tittelholderne i UFC. I en organisasjon som for tiden er preget av mange personlighetsløse tittelholdere har Joanna vist at klinisk thaiboksing og underholdende intervjuer kan gjøre selv så lette utøvere som 52 kg-jentene svært spennende, og det i en sport der oppmerksomheten rundt de lettere vektklassene er lav. Så ut som hun var tygget på og spyttet ut etter møtet med mesteren.Cormier viste seg å være motstykket Jon Jones trengte for å laseg lokke ut av skallet. Fra å tape tittelkampen mot Jones 3. januar, til å gripe sin nye sjanse da Jones ble fratatt beltet, til femrunderskrigen mot Alexander Gustafsson. Den tidligere OL-bryteren har vist at han er en av de desidert beste utøverne i sporten. Hvis vi da legger til at han er en utmerket analytiker, evner å selge kamper og er en veldig sympatisk type har man alle ingrediensene man trenger for en ekte UFC-stjerne.Kontroverser har preget Anderson Silvas karriere i 2015. En svak og litt traust kamp mot Nick Diaz, etterfulgt av en feilet doptest etter kampen med mye rare uttalelser i kjølvannet. Mannen som var regnet som den beste uansett vektklasse i åtte år har fortsatt et stort navn, og har kanskje blitt enda mer spennende å se på etter at han mistet beltet - det var først etter at Weidman tok beltet fra Silva at det virkelig ble solgt pay-pew-views med Silva i hovedkampen. Husker du denne? Skrekkskade avgjorde tittelkampen - OBS, sterke bilder! I februar kommer den aldrende stjernen tilbake i en etterlengtet kamp mot Michael Bisping, i et forsøk på å holde seg relevant i toppen av 84 kg-divisjonen. To UFC-stjerner tatt for doping Hør om utøverne i MMA-Revyens podcast .Det er litt spekulativt å sette Punk så høyt på listen, da han ennå ikke har gått en eneste proff MMA-kamp. Likevel er det få som har så god navnegjenkjenning blant mainstream-fans som Phil «CM Punk» Brooks. Den tidligere fribryteren kom inn som en superstjerne, og det er en grunn til at han fortjener en såpass høy plass på denne listen. Han er veltalende og kan selge kamper, har to og en halv millioner følgere på Twitter, og er en så stor stjerne at han ikke trenger å gå inn i krangler slik Conor McGregor gjør. Navnet CM Punk alene kommer til å selge haugevis med pay-per-views.En av MMAs mer underfundige karakterer er en svært utradisjonell stjerne. Han har de siste årene gått fra å være kulthelt til å bli en mer allmenn vare, og kampen hans mot Georges St-Pierre er på topp 3 over solgte pay-per-views. I år har han fått spesielt mye oppmerksomhet og sympati på grunn av den svært urettferdige behandlingen han har fått av kommisjonen i Nevada. Diaz ble dømt til fem års utestengelse fra sporten fordi han hadde litt for høye marijuanaverdier i systemet i kampen mot Anderson Silva. Til sammenlikning fikk Silva bare ett års utestengelse for bruk av steroider i samme kamp.Tidligere tittelholder i proffboksing og utøveren som detroniserte dronningen, Ronda Rousey. Tittelkampen mellom Holm og Rousey ble årets kanskje største overraskelse, og hamret den sympatiske prestedatteren inn på kartet. Elegant, høflig og med noen vanvittige striking-evner - Holly Holm har alt man leter etter i en stjerne. Når hun i tillegg er den eneste som har slått den uslåelige superstjernen Ronda Rousey er det ikke rart fansen strømmer til når Holm er i overskriftene. Tidenes overraskelse - Holm knocket ut RouseyElsk ham eller hat ham, Jon Jones er en superstjerne. Problemet hans er at han i for stor grad omfavnet superstjernelivsstilen, noe som endte i kokainbruk og en episode der han stakk fra åstedet etter en påkjørsel. Han ble strippet for beltet og dømt til samfunnstjeneste. Dette kan imidlertid ha vært bra for Jones, som endelig ser ut til å ta treningen og karrieren sin seriøst. Han la nylig ut et bilde på Instagram, og så fysisk bedre ut enn han noen sinne har gjort. Nå er han tilbake, og etter alle kjennemerker er det bare et tidsspørsmål før verdens beste MMA-utøver tar tilbake tittelbeltet i lett tungvekt. Hvis Jones har kommet så langt uten å ta treningen seriøst, er det nesten skremmende å tenke på hvor god han kan bli om han dedikerer seg 100%. Superstjernen fratatt titttelenVG+: Les historien om Rousey som slet voldsomt i oppveksten - nå er hun superstjerne Ronda Rousey transenderte sporten i 2015 - i hvert fall frem til tapet mot Holm. Selv om du har brukt året på å seile en Balsatreflåte over Stillehavet har du fortsatt fått med deg hvem Ronda Rousey er. Hun har spilt i Expendables 3, Furious 7 og Entourage, og samtidig knust all motstand som har blitt satt foran henne. Hun har toppet Googles søkestatistikk, har ti millioner følgere på Facebook og lå an til å bli en sterkere merkevare enn UFC selv. Men som Romerriket, det Mongolske riket og imperier generelt må det til slutt falle. For Ronda var det « Slaget i Melbourne» som ble avgjørende - og også grunnen til at hun ikke topper denne listen. Litt av magien og mystikken rundt henne forsvant da hun ble så ettertrykkelig utklasset av Holm som hun ble. Forhåpentligvis gjør dette at Rousey kommer tilbake som en bedre utøver, og det er slettes ikke umulig hun topper listen neste år. Rousey bryter stillheten etter kjempesmellen2015 ble et perfekt år for Conor McGregor. Mens Ronda kanskje er personen flest mainstreamfans kjenner til, er Conor McGregor mannen som selger pay-per-views og får flest øyne rettet mot sporten. Han er et fenomen, og allerede etter sin første kamp var han en av de mest omtalte utøverne i sporten. Alle visste at de bevitnet fremveksten av noe stort. Alle ville høre neste gullkorn, se han avslutte kampene sine nøyaktig når og hvordan han forutsa. Etter knockouten av Aldo er han endelig tittelholder, og da begynner virkelig storhetstiden til iren. Uavhengig av om man liker fremtoningen og uttalelsene hans - man kan ikke fornekte McGregor-effekten. VG+: McGregor setter Irland på hodet http://api.int.vgnett.no/enrichments/poll/20774
2015 har vært et nytt dramatisk år i UFC, og det toppet seg med flere gigantkamper og overraskelser i desember. Her er MMA-revyen og VGs oversikt over de 12 største stjernene i sporten.